[image: ]
fb: Ένωση Γονέων 4ης Δημοτικής Κοινότητας Δήμου Αθήνας / e-mail: enosigoneon4da@gmail.com

ΚΑΛΕΣΜΑ ΣΕ ΣΥΓΚΕΝΤΡΩΣΕΙΣ ΓΙΑ ΤΟ ΕΓΚΛΗΜΑ ΤΩΝ ΤΕΜΠΩΝ 
ΠΕΜΠΤΗ 27 ΦΕΒΡΟΥΑΡΙΟΥ 17:00 ΣΤΟ ΣΤΑΘΜΟ ΛΑΡΙΣΗΣ
ΠΑΡΑΣΚΕΥΗ 28 ΦΕΒΡΟΥΑΡΙΟΥ 11:00πμ ΣΤΟ ΣΥΝΤΑΓΜΑ

	Το έγκλημα στα Τέμπη να μην συγκαλυφθεί
Όλων των νεκρών γινόμαστε φωνή

	Το ΔΣ της Ένωσης Γονέων της 4ης ΔΚ καλεί τους Συλλόγους Γονέων, όλους τους γονείς να πάρουν μέρος μαζικά την Πέμπτη 27 Φεβρουαρίου στην εκδήλωση μνήμης στις 19:00, στο Σταθμό Λαρίσης και την Παρασκευή 28 Φεβρουαρίου, στη συγκέντρωση για τα 2 χρόνια από το έγκλημα των Τεμπών στις 11πμ στο Σύνταγμα. 
	Καλούμε τα παιδιά, τα μαθητικά τους συμβούλια, 15μελή και 5μελή, να συντονιστούν με τους Συλλόγους Γονέων και να είμαστε όλοι, μαζί παιδιά και γονείς, στις συγκεντρώσεις. 
	Δυο χρόνια μετά συνεχίζουμε να απαιτούμε να μη συγκαλυφθεί το έγκλημα στα Τέμπη και να αποδοθούν όλες οι ευθύνες. 
	Αλήθεια πόσες είναι οι «Κοιλάδες των Τεμπών» στις οποίες είναι εκτεθειμένα τα παιδιά μας στο σχολείο;  Τα σχολεία της περιοχής μας παραμένουν ασυντήρητα, με ταβάνια να συνεχίζουν να πέφτουν, να πλημμυρίζουν με την πρώτη βροχή, με ακατάλληλα προαύλια, χωρίς ουσιαστικούς προσεισμικούς ελέγχους. Αρκετά από αυτά να στεγάζονται σε ακατάλληλα κτήρια με αποτέλεσμα συχνά ατυχήματα. 
	Δεν δεχόμαστε οι ανάγκες των παιδιών μας να λογίζονται ως κόστος που πρέπει να περικοπεί επειδή «δεν υπάρχουν χρήματα για αυτά» και την ίδια στιγμή δις ευρώ να κατευθύνονται σε μεγάλες επιχειρήσεις, στις ίδιες που μετά εμφανίζουν ως φιλεύσπλαχνους ευεργέτες στα σχολεία.
	Το 2025 υπάρχουν όλες οι δυνατότητες, επιστημονικές και τεχνολογικές για σύγχρονα και ασφαλή σχολεία, να είναι τα κάθε παιδί ασφαλές. Για να γυρίζει πάντα κάθε παιδί, κάθε εργαζόμενος σώος και ασφαλής στον προορισμό του. 


Ολοι την Πέμπτη 27/2 στις 17:00 στο Σταθμό Λαρίσης και 
την Παρασκευή 28/2 στις 11 το πρωί στο Σύνταγμα

Τα συνθήματα που βροντοφωνάζουμε 2 χρόνια τώρα θα ακουστούν ξανά πιο δυνατά:
Εσείς μετράτε κέρδη και ζημιές
Εμείς μετράμε ανθρώπινες ζωές

